Magnusson

Magnusson ir partneriai

„Magnusson ir partneriai“ – verslo teisės advokatų profesinė bendrija Lietuvoje. Pagrindinės veiklos kryptys – komercinė teisė, ginčų sprendimas, arbitražas ir baudžiamoji teisė.
Vadovaujanti partnerė – advokatė Ligita Ramanauskaitė.
Partneriai – Evaldas Rapolas, Marius Liatukas, Marius Endzinas ir Ligita Ramanauskaitė. Biurai veikia Vilniuje ir Kaune.
Magnusson ir partneriai dirba daugiau kaip 30 teisininkų bei personalo darbuotojų.

Istorija

1998 m. buvo įsteigta advokatų kontora „Baublys ir partneriai" (steigėjas – advokatas Gediminas Baublys).
2003 m. Maskvoje veiklą pradėjo advokatų kontoros skyrius (teisininkas Sergejus Jevtišinas).
2004 m. advokatų kontora "Baublys ir partneriai" išgarsėjo Lietuvos konstitucinio proceso teisės bylos metu. Žymiausias advokatų kontoros klientas politikas – apkaltos tvarka iš pareigų atstatydintasis Lietuvos Respublikos Prezidentas Rolandas Paksas. „Paksgeito“ metu kontoros advokatai atstovavo LR Konstituciniame Teisme, pagarsėjo vaizdingais palyginimais (įrodinėdami, kad nagrinėti Prezidentui inkriminuojamo veiksmo esą nėra pagrindo, nes kaltinimo formuluotė – „sąmoningai leido suprasti" – apskritai neapibūdina veiksmo): "Jeigu atstovas atėjo su raudonais pusbačiais, tai jis man sąmoningai leido suprasti, kad atėjo ne su baltais pusbačiais. Tačiau ar jis dėl to kaltas?" Taip pat: "Jeigu asilas atėjo į kaimą su raudonais pusbačiais, tai ar tikrai visas kaimas dėl to kaltas?"a (žr. Rolando Pakso apkalta.)
2006 m. advokatų kontora „Baublys ir partneriai“ apsijungė su Skandinavijos komercinės teisės kompanija NORDIA ir tapo advokatų profesine bendrija „Nordia Baublys & Partners". Pagrindinės veiklos kryptys – Arbitražo teisė, Bendrovių teisė, Mokesčių teisė ir Teisminiai ginčai. „NORDIA“ komercinės teisės specialistai dirbo su Skandinavijos verslo atstovais, teikia paslaugas bankams, draudimo kompanijoms, žiniasklaidos ir pramogų įmonėms, gamykloms, prekybos įmonėms, nekilnojamojo turto investuotojams, garsiems sportininkams bei menininkams.
„Nordia Baublys & Partners“ teisininkai koordinavo jungtinės veiklos partnerių veiksmus siekiant laimėti ir laimint daugiau nei 113 mln. litų vertės statybos ir rekonstrukcijos darbų konkursą. „Nordia Baublys & Partners“ advokatams vieniems pirmųjų Lietuvoje pavyko teismine tvarka įrodyti akcininkų atsakomybę už jų tyčinius nesąžiningus veiksmus valdant įmonę (š įmonės akcininkų buvo priteista 1,2 mln. litų nuostoliams atlyginti). Taip pat Lietuvos apeliaciniame teisme ir Lietuvos Aukščiausiajame Teisme sėkmingai atstovavo Kipre registruotai įmonei, pripažįstant ir leidžiant vykdyti Londono tarptautinio arbitražo teismo (LCIA) arbitrų sprendimą Lietuvoje (arbitražo sprendimu iš Kaliningrado srities yra priteista apie 23 mln. JAV dolerių suma).
2011-2013 m. "Nordia Baublys & Partners“ atstovavo Kauno miesto savivaldybę įgyvendinant statybos rangos sutartį dėl Kauno pramogų ir sporto rūmų Nemuno saloje statybos darbų atlikimo ("Žalgirio arena"), vykdė projekto teisinę priežiūrą.
2013 m. "Nordia Baublys & Partners" tapo tarptautinio tinklo MAGNUSSON dalimi.
2015 m. MAGNUSSON atidarė padalinį Honkonge. Tuo metu buvo vienintelė advokatų kontora, turinti skyrius Lietuvoje ir Kinijoje.